གཅིག་བྱུང་ནས། སྐུ་གཤེན་ཕ་བ་དེ་༼མཚེ༽ཅོ་
ཡིས། མཚན་ཡང་གྲི་རུམ་བཙན་པོར་བཏགས་སོ། །དེ་དང་དབལ་ཟ་ཁྲི་བཙུན་
འཚོས་པ་ལས།
ནམ་གྱི་གུང་ལ་སྲས་བྱི་བ་རྟ་སྤྱང་གསུམ་གྱི་སྤུ་ལ་སྐྲ་དང་བ་སྤུ་བྱས་
པ་ཅིག་བྱུང་སྟེ། མཚན་ཡང་སྤུ་ལྡེ་གུང་རྒྱལ་དུ་བཏགས་སོ། །དུས་དང་སྲིད་པ་དེ་
ཙམ་ན། གཡུང་དྲུང་གི་བོན་མ་ཡིན་པ། རྒྱ་གར་ལ་ཆོས་ཡོད། རྒྱ་ནག་ལ་གཙུག་
ལག་ཡོད། ཕྲོམ་ལ་སྨན་དཔྱད་ཡོད། བོད་དང་ཞང་ཞུང་ལ་གཡུང་དྲུང་གི་བོན་མིན་
པ་གང་ཡང་མེད་པ་ཡིན། སྨན་གཙུག་ལག་གཉིས་བོན་གྱི་ཆ་ལག་གཉིས་སུ་ཡོད་དོ། །
དུས་དེ་ཙམ་ན། བོད་དང་ཞང་ཞུང་གི་སྐོར་ན། མི་རྗེ་ལྷའི་བྱེད་པས་མགོན་སྐྱབས་ཆེ།
ཚེ་སྲོག་གཤེན་གྱིས་བཙས་པས་སྐུ་ཚེ་རིང། ལས་སྤྱོད་དགེ་བར་སྤྱད་པས་ལམ་རྒྱུད་
གཙང་། དམུ་ཐག་གནམ་ནས་དྲངས་པས་འཛེགས་སྐས་བཟང། གཙང་རིགས་ལྷ་རུ་
བསྟེན་པས་སྡོང་གྲོགས་ཆེ། བློན་པོ་གྲོས་ལ་མཁས་པས་རྒྱལ་སྲིད་གཞི་བརྟན་ཏེ་
བཞུགས་སོ། །དུས་དེ་ཙམ་ན་གཤེན་པོ་རྣམས་ལ་རྒྱལ་གྱི་གོང་ན་གཤེན་བཙུན་པའི་
གཙིགས་བྱིན་པ་ནི། སྐུ་ལ་གཙིགས་བྱིན་པ་དབུ་སྐྲ་སིལ་མ་རྩེ་རྒྱལ་ལ་བཅད་དང་
གཏུབ་ཏུ་མེད་པ་དང། དར་ལ་སེང་དཀར་པོའི་འགྱིང་ཐོད་ལ་བྱ་རྒྱལ་རྒོད་ཀྱི་ལྡེམ་
ཕོད་བཙུགས་པ་དང། ན་བཟའ་དབྱི་དཀར་སྤྱང་དཀར་གྱི་སླག་པ་ལ་སྟག་གཟིག་
གུང་ཐོང་ཀ་བཏགས་༼གུང་གསུམ་གྱི་གོང་ལག་བཏང་༽པ་དང། གྲལ་གྱི་གཡས་རུ་ལ་
གཤེན་པོ་བཞུགས་པ་དང། གཡོན་གྱི་རུ་ལ་བློན་པོ་རྣམས་ཀྱི་གདན། བར་གྱི་གུང་ལ་
བཙད་པོའི་གདན་ནོ། །དམངས་ཕལ་པ་ནི་འོག་ན་བཀའ་སྡོད་དོ། །གསུང་ལ་
གཙིགས་བྱིན་པ། གཤེན་ངག་ཚིག་གསུམ་མ་བྱིན་པ་རྒྱལ་པོས་ཡང་བཀའ་མི་གསོལ།
བློན་པོས་གྲོས་མི་འཆའ། གཤེན་གླུ་ཐེངས་གསུམ་མ་བླངས་པར་རྒྱལ་བུ་བྲོ་མི་རོལ་ལོ།
ཐུགས་མཉེས་པའི་རྟགས་སུ་སྟོང་ཁྲལ་གྱི་ཐང་རྒྱལ་པོ་དང་མཉམ། བརྐུས་པའི་ཆལ་
110

ཡང་སྙིང་འཕྲུལ་གྱི་ལྡེ་མིག
རང་འགྱུར་དགུ་བཅུ་བྱས་ནས་གཙིགས་སུ་ཡོད་དོ། །དེ་ཙམ་ན་བདེ་སྐྱིད་ཕུན་སུམ་
འཚོགས་པར་གནས་ཙམ་ན། དུས་རེ་ཞིག་ན་རྒྱལ་པོའི་ཐུགས་སུ་གདོན་ཞུགས་ནས།
བོན་དང་རྒྱལ་བློན་གྱི་བར་དུ་ཕྲ་མ་ཞུགས། གཡུང་དྲུང་གི་བོན་ཟབ་ཅིང་གཏིང་རིང་
པ་རྣམས་ཐང་གཅིག་ནུབ་ཏུ་ཡང་ཐོ་སྟེ། ཆེ་གསུམ་དབང་གི་མེ་འབར་ལ། ཆུང་
གསུམ་ཕྲ་མའི་ཤིང་བསྣན་ཏེ། བློན་པོ་ལི་བཙན་བཞེར་མེས་ལྷ་བྱ་བས་ན་རེ། རྗེ་རྒྱལ་
བཙད་པོ་ལགས། དབུའི་ཞྭ་ཆེ་ན་ལུས་པོ་རྔུལ་གྱིས་ལྕི། ཟས་ཞིམ་པོ་ཟོས་དྲགས་ན་
སྐྱུག་བྲོ། ཤིག་འཁྱམས་རྐང་ལ་ཞུགས་ན་སྤྱི་བོའི་གཙུག་སྙོག །བོན་པོ་མགོ་མཐོ་ན་
རྗེའི་མངའ་ཐང་འཁྱེར་ཟེར་རོ། །རྒྱ་གར་གྱི་སྤྲང་པོ་རད་ན་སི་ཏི་བྱ་བ་ཞིག་ན་རེ།
གཡུང་དྲུང་གི་བོན་རྒྱ་ཆེ་ལ་གཏིང་ཟབ་པས་ཤེས་པའི་དུས་མི་ཡོང། གཙང་རིགས་ཀྱི་
ལྷ་རྣམས་ནི་ཡ་ང་ལ་རུ་འཐུར་བས་གློ་བུར་དང་ཡེ་འགྲོག་བྱེད། གཤེན་པོ་རྣམས་ནི་
དབུ་མཐོ་ལ་དྲེགས་ཆེ། དུས་ད་ལྟ་རྒྱལ་གཤེན་དོ་མཉམ་ཙམ་དུ་གདའ་སྟེ། དུས་ལན་
ཞིག་ན་སྲས་དབོན་རྣམས་ཀྱི་སྐུ་རིང་ལ། རྒྱལ་སྲིད་བོན་གྱིས་འཁྱེར་བར་མཆིའོ།
ཟེར་རོ། །ཡང་བློན་པོ་ལི་བཙན་བཞེར་བྱ་བ་ན་རེ། རྗེ་ལགས་གྲུབ་པའི་གཤེན་དགུ་
ནི་མངའ་ཐང་བྱིན་རླབས་ཆེ། མཐུ་བོ་ཆེ་མི་དགུ་མཐུ་དང་རྫུ་འཕྲུལ་ཆེ། བོན་ཆེན་
བཞི་བཅུ་རྩ་གཉིས་ནི་ཐབས་དང་རྫུ་འཕྲུལ་ཆེ་བས། བོན་ལ་ཆབ་གསོལ་བར་བཀའ་
མི་ཕབ་པར། གཤེན་པོ་མཐའ་རུ་བཤུག་༼སྤྱུགས༽པའི་བཀའ་མཆིད་བསྲིང་བར་ཞུ།
ཞེས་གླེངས་སོ། །དེར་རྒྱལ་པོས་གསུངས་པ། གཡུང་དྲུང་བོན་ནི་གཉན་ལ་གཏིང་
ཟབ། གཙང་རིགས་ཀྱི་ལྷ་རྣམས་ཡ་ང་ལ་རུ་འཐུར། འོ་སྐོལ་རང་ལ་ཉེས་པ་མི་འོང་
ངམ་གསུངས་པས། ཡང་བྲུ་ཤ་ལྷ་གསས་ན་རེ། བོན་བཤོས་ཀྱི་ལྷ་བོན་སྒོ་བཞི་མ་
བཞག་ན། རྒྱལ་པོ་ཡང་སྐུ་མ་བརྟན་པའི་ཉེས་ཆེ་མཆིས། ལར་ཡང་གྲོས་དེ་འདྲེ་ཡིས་
བྱེད་པ་གཅིག་གདའ་བས། བོན་སྒོ་བཞི་སྟོན་པའི་སྐུ་གཤེན་གཅིག་མེད་ན། ལྷ་རྒོད་
111

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
ལྕམ་དྲལ་རྣམས་ཀྱང་རུ་འཐུར་བར་མཆི་ཞེས་གླེངས་པས། རྒྱལ་པོས་གཤེན་པོ་
རྣམས་སྤྱན་དྲངས། བསགས་ཏེ་གསུངས་པ། ཕ་བ་གཤེན་པོ་རྣམས་གསོན་དང།
དབུའི་ཞྭ་ཆེ་ན་ལ་སོགས་པ་གོང་བཞིན་གསུངས་ནས། བོན་སྒོ་བཞི་དང་གཅོ་གྱིམ་བུ་
ལན་ཚ་དང། གྱེར་བོན་ཐིས་འཕེན་དང་གཉིས་སྐུ་གཤེན་དུ་བཞག་འཚལ། ཕྱི་མ་
རྣམས་གཞན་དུ་གཤེགས་འཚལ། ཞེས་གསུངས་པས། དེ་ལ་བློན་ཆེན་པོ་ར་སངས་
ཁོད་རམ་གྱིས་གསུངས་པ། ཀྱེ་རྗེ་རྒྱལ་བཙད་པོ་ལགས། སྡིག་པ་སྒོས་ཁུར་ཡིན་པས་
ངན་སོང་གནས་སུ་བརྒྱུད། དགེ་བ་སྤྱི་མཐུན་ཡིན་པས་མཐོ་རིས་སྐས་ལ་འཛེགས།
་བ་ལ་ཆེན་ཟློས་ན་མངོན་པར་རྫོགས་སངས་རྒྱས། བློན་པོ་སྨྲ་བ་མང་ན་རྒྱལ་པོ་
ཐུགས་ཁྲལ་སྐྱེ། རྒྱལ་པོ་ཁེ་རྐམ་ཆེ་ན་རྒྱལ་སྲིད་དམངས་ཀྱིས་འཁྱེར། གཡུང་དྲུང་
བོན་ལ་སྤྱད་ན་འདི་དང་ཕྱི་མར་དགེ། རྗེ་བཙད་པོ་ཡང་བཀའ་དེ་མི་གསུང་པར་ཞུ་
ཞེས་ཞུས་པས་མ་བཞེད་དོ། །རྒྱུང་ཡར་བླ་ཆེན་ཁོད་སྤུངས་ཀྱིས་གསུངས་པ། ཀྱེ་
གཤེན་པོ་ཀུན་རྒྱལ་པོ་སྨྲ་བ་ཚིག་གཅིག་སྨྲ། གཅམ་བུས་སྨྲ་བ་ཡང་ཡང་སྨྲ། ཡུ་བོ་
རྡུང་བ་ཁུས་ཀྱིས་གདུང། མ་ཉེས་བཀའ་ཆད་སྲོག་ལ་བྱུང་སྲིད་པས། བོན་གཤེན་
རྣམས་ཀྱང་མཐའ་རུ་གཤེགས། བྱ་བརྒྱ་འཕུར་ན་བྱ་གཅིག་གནས་མེད་པས། གྱིམ་བུ་
ལན་ཚ་ཡང་མ་བཞུགས་གཤེགས། ཞེས་གསུངས་སོ། །གྱིམ་བུས་ན་རེ་དགུན་༼དགུང༽
གནམ་སྤྲིན་མ་ཆད་ན་སོས་ཆར་སྤྲིན་ལ་འབབ། དགུན་ཆུ་ས་ལ་སྦལ་༼སྦས༽ན་དྲོད་
སེར་དཔྱིད་ན་ལྡང། དགེ་བ་ཚེ་འདིར་སྤྱད་ན་དགེ་རྟགས་ཕྱི་མར་འབྱུང། ལྷ་བོན་སྒོ་
བཞི་དར་ན་གསས་མཁར་སྲོག་ཤིང་འཛིན་པས། བདག་ཀྱང་བསྡད་པར་ལེགས། ལྷ་
བོན་ཡང་མ་ནུབ་པར་དགེ་ཟེར་ནི་མཆིད་མ་ཉན་གནང་ངོ། །དེའི་དུས་སུ། རྒྱལ་པོ་
ལ་ཡང་མཚན་ལྟས་ངན་པ་རྨིས་ཏེ། བློན་ཁྲིམས་ཀྱིས་བོན་བཞག་སྤྱད་ཐབས་མ་བྱུང་
ངོ། །དེར་གཤེན་པོ་རྣམས་ཀྱིས་ཞང་ཞུང་ཁ་ཡུག་གི་རུ་མཚམས་གད་ཀྱི་བྱི་བ་མཁར་
112

ཡང་སྙིང་འཕྲུལ་གྱི་ལྡེ་མིག
དུ་འཚོགས་ནས་བཀའ་བགྲོས་བའི་དུས་སུ། ཀྱེལ་མུ་ཐུར་གྱི་ཞལ་ནས། མགོ་ལ་རྭ་
སྐྱེས་མཆེ་སྡེར་ཅན། བསྒྱུར་༼སྐྱུར༽འཐུང་མཚོན་ཐོགས་གདོན་གྱིས་བརླམས། ཟ་མ་མོ་
དང་རྒྱལ་འཁོར་ལ་བག་དང་ལྡན་པར་མ་བྱས་ན། གཤེན་པོ་ཡང་སྐུ་བཀྲོང་པ་སྲིད།
བསྟན་པ་ཡང་མེ་ཆུས་འཚལ་བ་སྲིད། བོན་སྡེ་གཅིག་ཁྱེའུ་སྐྱེ་བ་དྲན་པ་ནམ་མཁས་
སྣོམས་ལ་ཡར་ལུང་སོགས་ཁར་གཤེགས་ཤིག །བོན་སྡེ་གཅིག་མཁས་པ་གོང་མས་
སྣོམས་ལ། ལྷོ་དོམ་སྒོ་ནག་པོར་བསྟན་པ་འཛུགས་སུ་གཤེགས་ཤིག །བོན་སྡེ་ཆ་གཅིག་
སྟང་དམུ་ཚ་གྱེར་མེད་དང། བློན་ར་སངས་ཁོད་རམ་གྱིས་སྣོམས་ལ་བྱང་འབྲོག་རྣམ་
སྣང་དུ་གཤེགས་ཤིག །ཕྱི་མ་བོན་ཀུན་སོ་སོར་བཀའ་རྒྱ་ཐོབ་ལ་གསང་རྒྱར་གྱིས་ཤིག །
ནམ་མཁའ་སྟོང་པ་ལ་རླུང་གི་འཁོར་ལོས་དབང་བསྒྱུར་ན། ཉི་ཟླ་གཟའ་སྐར་ཡང་
དར་ཞིང་ནུབ་པ་བཞིན་དུ། ཡུལ་མདོ་གཙང་བར་ན་དར་བའི་གསས་མཁར་དང།
སེམས་དོན་རྣམས་ཀྱང་མཐའི་རྒྱལ་པོ་དབུས་སུ་སྐྱེས་པ་ཞིག་གི་སྐུ་རིང་ཐང་གཅིག་
ནུབ་པར་འགྱུར་རོ། །མཐར་ཡང་ནམ་མཁའ་ལ་རླུང་གི་འཁོར་ལོས་དབང་བསྒྱུར་ནས།
ཉི་ཟླ་ནུབ་པ་ཡང་འཆར་བ་བཞིན་དུ། བོན་ཡང་དར་བའི་རྒྱུ་ལགས་སོ། །ཞེས་
གསུངས་ནས་སོ་སོར་བསྟན་པའི་གཉེར་ལ་གཤེགས་པ་ལགས་སོ། །ཕྱི་མའི་གཤེན་པོ་
རྣམས་ནི། ལ་ལ་གཡའ་རི་དང་གངས་བྲག་ལ་གཤེགས་སོ། །ལ་ལ་ནགས་ཁྲོད་དང་
མཚོའི་དོ་ལ་གཤེགས། ལ་ལ་བྱང་གི་མྱ་ངམ་ལ། དམུ་ཡད་རང་བབས་སྒྲུབ་ནས་
བཞུགས་སོ། །དེ་དུས་ན་དབུས་ཀྱི་ས་སྐོར་ན་བོན་སྤྱོད་དོ། །དེའི་དུས་སུ་སྐྱེ་བ་དྲན་
པའི་ཁོད་སྤུངས་ཀྱིས། ཡི་དམ་ཞི་ཁྲོའི་སྒྲུབ་པ་མཛད་པས། རྫོགས་སྐུའི་ཞལ་མཐོང་
གསུང་ཐོས་ནས། བོན་སྡེ་མ་བུ་སྦས་བའི་ལུང་དང་ས་གནས་ཐུགས་ལ་ཤར། སྐྱེ་བ་
སྔ་ནས་བློ་སྦྱངས་པས་ཚེ་ལ་དབང་བའི་རིག་འཛིན་ཐོབ། དེའི་དུས་སུ་སྡེ་སྣོད་བཀའ་
ལ་གྲངས་མང་ཡང། སྙན་རྒྱུད་མ་བུ་གནད་འདྲིལ་དང། ཞི་ཁྲོ་མ་བུ་ཆ་ལག་རྣམས།
113

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
བློན་ཆེན་མུ་ཐུར་དང། ར་སངས་ཁོད་རམ་ལས་སོགས་ལ། བཀའི་གཉེར་གཏད་སོ་
སོར་བྱས། བོན་འདི་རྣམས་ཀྱང་དུས་ལན་གཅིག་འཕེལ་ཞིང་དར་བར་གཟིགས་ནས།
ཆ་གཅིག་ཟང་ཟང་ལ་གཏད། ཆ་གཅིག་རྒྱུང་སྲུབ་གསང་བའི་བྲག་ལ་གཏད། ཆ་
གཅིག་དྭང་རའི་ཁྱུང་ཕུག་ལ་གཏད།
དེ་ཡང་བཀའ་སྡེ་འདི་ལ་དམ་ཉམས་རྗེ་རྒྱལ་
བཙད་པོ་དང་གཉིས། སྲས་བཞི་ཡུམ་དང་ལྔ་ལ། འཕེལ་ཟད་སྨོན་ལམ་དཀར་ནག་
བཏབ་ཅེས་བྱ་སྟེ། སྲས་བཞི་མི་བདུད་འབྱམས་པ་ཁྲག་མགོ་དང། བཙན་བདུད་ཧུར་
པ་གསོད་སྐྱེན་དང། ཀླུ་བདུད་ཐང་ལྷ་གཉན་སྲས་དང། ལྷ་བདུད་ཕ་བ་སྙིང་ཕྲོམ་
དང། ཡུམ་མ་བདུད་སྲིད་པའི་རྒྱལ་མོ་ལྔ་ལ་གཏད་དོ། །དམངས་བློན་འབངས་
རྣམས་ནི། ཟང་ཟང་ལྷ་བཙན་རླུང་བཙན་སྐྱ་བོ་འཚུབ་མ་ཅན། མེ་བཙན་དམར་པོ་
མེ་དཔུང་ཅན། ཆུ་བཙན་སྔོན་པོ། ས་བཙན་སེར་པོ། སྲིང་མོ་ཀླུ་སྨན་ནད་འབེབས་
དང་དྲུག་ལ་གཏད། སྦས་པའི་དུས་སུ་འཕེལ་བའི་སྨོན་ལམ་དཀར་པོ་བཏབ། བཀའ་
སྡེ་འདི་རྣམས་དུས་ལན་གཅིག་ཙམ་ན། སེམས་ཅན་ཀུན་དང་རྒྱལ་དང་བློན་དང་
བཅས་པ་བྲེལ་ཕོངས་ཀྱིས་གཡེངས། ཚེ་དང་བསོད་ནམས་ཅུང་འགྲིབ་པའི་དུས་ཤིག་
འབྱུང་སྟེ། དེའི་དུས་འགྲོ་བ་སེམས་ཅན་གྱི་དོན་དུ་བོན་འདི། སྐྱེས་བུ་ལང་ཚོའི་
བཅུད་མ་ཡལ་བ། བྲེལ་བ་དང་ཕོངས་པས་མ་གཡེངས་པ། དབང་པོ་ལ་ཡེ་ཤེས་ཀྱི་
སྐར་ཁུང་དོད་པ། གཏང་བཞག་གི་ཚོད་ཟིན་པ། ཐབས་ལ་མཁས་པའི་སྐྱེས་བུ་དང་
འཕྲད་དེ། འགྲོ་བའི་དོན་དུ་བསྟན་པ་འཕེལ་བར་ཤོག །རྗེ་བཙད་པོ་ཡང་འབངས་
དང་རྩོད་ཟླ་བྱེད་པར་ཤོག །མོང་ཙེ་པང་དུ་འཁྱེར་བས་ཕོ་ལྷ་གནམ་དུ་འཕང་བར་
ཤོག །སྤྲེའུ་ག་དམར་རྒྱབ་དུ་ཁུར་བས་སྨན་བཞི་བདུད་དུ་འབབ་པར་ཤོག །རྨེ་གྲི་
ཀླད་ལ་བསྐོར་བས་དམུ་ཐག་རྐེད་དུ་ཆད་པར་ཤོག །དུག་ཤིང་རུས་དགུ་ཡི་དུད་པ་
གནམ་དུ་བཏང་བས། བར་སྣང་མུན་པར་འཐིབས་པར་ཤོག །རྣོལ་༼མནོལ་༽གྱི་མེ་
114

ཡང་སྙིང་འཕྲུལ་གྱི་ལྡེ་མིག
ལོང་སྐེར་བཏགས་པས་ལྷ་སྡང་བདུད་དུ་འབབ་པར་ཤོག །ཝེར་ཟེར་ཨ་མུ་ཁ་ཐུན་བྷོ།
ཝེར་ཟེ་མུ་ཡ་༼ཡེ་༽ཁ་ཐུན་བྷོ། ཝེར་ཟེ་ལེ་ལེ་ཁ་ཐུན་བྷྱོཿ། ཞེས་བསྟབས་ཏེ། ཟང་ཟང་
ལྷ་བྲག་ལ་སྦས་སོ། །བཙན་པོ་ཡང་སེམས་ཀྱི་ནོར་བ་སྣ་བདུན་བྱས་པའི་སྟོབས་ཀྱིས་
མྱུར་དུ་རྗེ་སྲོག་འབངས་ཀྱིས་གཅོད་པའི་རྒྱུ་ལགས་སོ། །དེ་སྐད་གསུངས་ནས་བླ་ཆེན་
པོ་ཡང་དབུས་སུ་གཤེགས་སོ། །སྟང་དམུ་ཚ་དང་བློན་ར་སངས་ཀྱང་སྟ་༼རྟ་༽ཕུ་རྒྱུང་
སྲུབ་ལ། བཀའ་སྡེ་དང་རྒྱལ་བློན་གཏོད་དུ་གཤེགས་སོ། །ལུང་ཅེས་པ་སྲས་ཀྱིས་ཡབ་
ལ་ལུང་ཕོག་པ་ལ་ཡང་གཏེར་ཨ་གསལ་འཕྲུལ་གྱི་གཟེར་དགུ་སྟེ། དཀྱུས་ན་གསལ་
བས་འདིར་མ་ཡིན་ནོ། །ཡུམ་ལ་གདམས་པ་སྙན་གྱི་ཐེམས་དགུའོ། །བརྒྱ་བཅུ་རྩ་
གཅིག་ནི་ཡང་གབ་ཀྱི་གདམས་པ་བརྒྱ་བཅུ་རྩ་གཅིག་སྟེ། དེ་ཡང་དཀྱུས་ན་ཞིབ་པས་
འདིར་མ་ཡིན་ནོ། །སྙན་རྒྱུད་ཀྱི་ཡན་ལག་དགུ་ནི། དང་པོ་མཚན་མཚོན་གཞི་གསུམ་
གྱི་ཡན་ལག་གི་དོན་ལྡན་མཚོན་དང་མཚོན་པའི་དཔེ་དང་གནས་པའི་ཀུན་གཞི་
བསྟན་པའོ། །གཉིས་པ་རྒྱུ་རྐྱེན་འབྲས་བུའི་ལོ་རྒྱུད་ཀྱིས་རང་དོན་སྔོན་དུ་བྱ་བ་བསྟན།
གསུམ་པ་རུ་ཏྲ་རྣམ་གསུམ་གྱིས་ལོ་རྒྱུས་ཀྱིས། གེ་ཤན་དོན་ལ་བཅུག་ནས་ཚར་གཅོད་
ཀྱི་ཐེག་བརྒྱད་ལ་དོར་བ་བསྟན།། བཞི་པ་གཞན་དོན་གསུམ་གྱིས། གསང་བ་གཡུང་
དྲུང་གནས་བཞིར་སྐྱབས་བཙལ་ནས། བྱང་ཆུབ་མཆོག་ཏུ་སེམས་བསྐྱེད་ཅིང། སྦྱིན་
ཚོགས་རྒྱུད་ལ་གནས་པར་བསྟན། ལྔ་པ་སྟོང་ཁམས་གཞི་གསུམ་གྱིས། སྟོང་གསུམ་
བོན་གྱི་དབྱིངས་སུ་དོན་བསྡུས་ནས། ཁམས་གསུམ་སངས་རྒྱས་སུ་ཐག་གཅོད་ཀྱིན།
བག་ཆགས་ཀྱི་ཞེན་པ་བཟློག་པར་བསྟན། དྲུག་པ་དགེ་སྡིག་ལས་གསུམ་གྱི་ཡན་ལག་
གིས། སྡིག་པ་ལ་གཡང་ས་བསྐུལ་ནས། དགེ་བ་ལ་བྲོད་པ་བསྟན་ཅིང་སོ་སོ་སྐྱེ་བོ་ལ་
ལུང་བསྟན། བདུན་པ་ཨ་དཀར་གནད་གསུམ་གྱི་ཡན་ལག་གིས། འཕྲོ་འདུ་གསུམ་
གྱིས་ཡིད་བཏུལ་ནས། སྙིང་པོ་སྡེ་བཞི་ལ་རིག་པ་རྩལ་སྦྱང་ཞིང་འབྲས་བུ་སྐུ་གསུམ་
115

གསུང་རབ་སྒོ་མཛོད་རིན་པོ་ཆེའི་གླེགས་བམ།
146
དུ་གནས་བཀྲོད་༼སྤྲོད༽པར་བསྟན། བརྒྱད་པ་ཡེ་ཤེས་མཉམ་བཞག་གཟེར་གསུམ་གྱི་
ཡན་ལག་གིས། ཉོན་མོངས་ཅན་གྱིས་ཡིད་བཏུལ་ནས། དཔེ་དོན་རྟགས་ཀྱི་དོན་གྱིས་
མཉམ་པར་ལ་བཞག་ཅིང། གཞི་དངོས་བྲལ་གསུམ་ལ་དོན་བསྡུ་བ་བསྟན། དགུ་པ་
ཁྱད་པར་དེམས་གསུམ་གྱི་ཡན་ལག་གིས། འཁྲུལ་པ་ལྟ་བ་ངོས་བཟུང་ནས། ཡུལ་
ཤེས་གཉིས་མེད་དུ་ཉམས་བསྐྱང་ཞིང། ལམ་གནས་གསུམ་ལ་འབྲས་བུ་བསྡུ་བའོ། །
གསང་གཏེར་གབ་གསུམ་ཡང་སེམས་ཅན་བློ་ལ་གསུམ་དུ་བསྟན་ཀྱང་དོན་གཅིག་
འབྱུང་པའོ། །བོན་ཡང་གབ་འཕྲུལ་གྱི་ལྡེ་མིག་གི་རྒྱུས་༼དཀྱུས་༽ཀྱི་ས་གཅོད་དོན་གྱི་
སྐོར་ཚོམ་རྩིས་ཀྱི་ཐེམ་ཡིག །གནད་ཀྱི་གལ་འགྱེག །དམུ་ཚ་གྱེར་མེད་ཀྱིས་ཟང་